उसके उपरान्त श्रद्धालुओं को अपनी अमृतवाणी का रसपान कराते हुए कहा कि आदमी अनेक चित्तों वाला होता है। उसकी भावधारा निरंतर बदलती रहती है। कभी वह प्रसन्न होता है तो कभी उदास हो जाता है, कभी संतुष्ट तो कभी लालच करता भी दिखाई दे सकता है। कभी क्षमाभाव तो कभी आक्रोश और कभी मृदुता तो कभी कटुतापूर्ण भाषा का भी प्रयोग करते हुए देखा जा सकता है। आदमी को अपनी भावधारा को निर्मल और शुद्ध बनाने का प्रयास करना चाहिए।